கேள்வி: கீதா கபூர் (கலை விமர்சகர்) பற்றி தகவல் சொல்.
பதில்: கீதா கபூர் (''Geeta Kapur'' ; பிறப்பு 1943) ஒரு புகழ்பெற்ற இந்தியா கலை விமர்சகரும், கலை வரலாற்றாசிரியரும், புது தில்லி சேர்ந்த கண்காணிப்பாளரும் ஆவார் .[http://www.moma.org/explore/multimedia/audios/76/161 Geeta Kapur bio] MoMA. இவர் இந்தியாவில் கலை விமர்சன எழுத்தின் முன்னோடிகளில் ஒருவர். மேலும், இந்தியன் எக்சுபிரசு குறிப்பிட்டது போல், "மூன்று தசாப்தங்களாக இந்திய சமகால கலை கோட்பாட்டின் துறையில் ஆதிக்கம் செலுத்தி வருகிறார்". இவரது எழுத்துகளில் கலைஞர்களின் தனிவரைநூல்கள், கண்காட்சி பட்டியல்கள், புத்தகங்கள், கலை, திரைப்படம், கலாச்சாரக் கோட்பாடு பற்றிய பரவலாக தொகுக்கப்பட்ட கட்டுரைகளின் தொகுப்புகள் அடங்கும். நாடக இயக்குநர் அனுராதா கபூர் இவரது தங்கையாவார். கலைக்கான பங்களிப்புக்காக 2009ஆம் ஆண்டில் இந்திய அரசால் இவருக்கு பத்மசிறீ விருது வழங்கப்பட்டது.
கேள்வி: கீதா கபூர் (கலை விமர்சகர்) - பணிகள் குறித்து விரிவாக சொல்லுங்கள்.
பதில்: ''ஜர்னல் ஆஃப் ஆர்ட்ஸ் அண்ட் ஐடியாஸ்'' நிறுவனத்தின் (தில்லி) நிறுவனர்-ஆசிரியர்களில் ஒருவரான இவர், ''தேர்ட் டெக்ஸ்ட்'' (இலண்டன்), ''மார்க்'' (மும்பை) மற்றும் ''ARTMargins'' ஆகியவற்றின் ஆலோசனைக் குழுக்களிலும் இருந்தார். இவர் ''வெனிஸ் பினேல்ஸ்'' (2005), ''தக்கார்'' (2006), ''ஷார்ஜா'' (2007) ஆகிய கலைக்கண்காட்சிகளின் நடுவர் உறுப்பினராக இருந்தார். இவர் குகன்ஹெய்ம் அருங்காட்சியகம், ஆங்காங்கில் உள்ள ஆசிய கலை காப்பகம், கொச்சி-முசிரி பினாலேயில் ஆசிய கலை மன்றத்தில் உறுப்பினராக உள்ளார். 2011 இல், ஆங்காங் தளமாகக் கொண்ட [https://aaa.org.hk/en ஆசியா கலை காப்பகம்] (AAA) அவர்களின் காப்பகத்தை எண்ணிமப்படுத்தி, பிப்ரவரி 2011 இல் புதுதில்லியின் ஜவகர்லால் நேரு பல்கலைக்கழகம் "மற்றொரு வாழ்க்கை" என்ற தலைப்பில் ஒரு கண்காட்சியை நடத்தியது. இவர் 1967 முதல் 1973 வரை தில்லி இந்திய தொழில்நுட்பக் கழகம் தில்லி மனிதநேயம் மற்றும் சமூக அறிவியல் துறையில் கற்பித்தார். இவர் சர்வதேச அளவில் விரிவுரை செய்கிறார். சிம்லாவில் உள்ள இந்திய மேம்பட்ட ஆய்வு நிறுவனம், கேம்பிரிட்ச் பல்கலைக்கழகம் கிளார் ஹால், புது தில்லி தீன் மூர்த்தியில் உள்ள நேரு அருங்காட்சியகமும் கோளகமும் வருகை தரும் ஆசிரியராக கற்பித்துள்ளார்.